טבח משפחת המלוכה של נפאל
טבח משפחת המלוכה של נפאל היה אירוע טבח שהתרחש ב-1 ביוני 2001, בו רצח בן המלוכה הנפאלי, הנסיך דיפנדרה, תשעה מבני משפחת המלוכה הנפאלית ופצע חמשה בני משפחה אחרים. בין הנרצחים היו גם בירנדרה, מלך נפאל ואשתו איישוואריה, מלכת נפאל, הוריו של דיפנדרה, ואחיו ואחותו הנסיכים. הטבח אירע בשטח ארמון המלוכה נראינהיטי בקטמנדו, ששימש באותה עת כבית המגורים של המלוכה הנפאלית. 